CELEX: 
Language: lv
Date: 2009-09-26 00:00:00
Title: 2009/663/EK: Eiropas Parlamenta Lēmums ( 2009. gada 23. aprīlis ) par Eiropas Policijas akadēmijas 2007. finanšu gada budžeta izpildes apstiprināšanu#Eiropas Parlamenta Rezolūcija ( 2009. gada 23. aprīlis ) ar konstatējumiem, kas ir neatņemama daļa no Lēmuma par Eiropas Policijas akadēmijas 2007. finanšu gada budžeta izpildes apstiprināšanu

26.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 255/157
            
         
      EIROPAS PARLAMENTA LĒMUMS
   
   (2009. gada 23. aprīlis)
   par Eiropas Policijas akadēmijas 2007. finanšu gada budžeta izpildes apstiprināšanu
   (2009/663/EK)
   EIROPAS PARLAMENTS,
   
               —
            
            
               ņemot vērā Eiropas Policijas akadēmijas 2007. finanšu gada galīgos pārskatus (1),
            
         
               —
            
            
               ņemot vērā Revīzijas palātas ziņojumu par Eiropas Policijas akadēmijas 2007. finanšu gada galīgajiem pārskatiem, ar akadēmijas atbildēm (2),
            
         
               —
            
            
               ņemot vērā Padomes 2009. gada 10. februāra ieteikumu (5588/2009 – C6-0060/2009),
            
         
               —
            
            
               ņemot vērā EK līgumu un it īpaši tā 276. pantu,
            
         
               —
            
            
               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
            
         
               —
            
            
               ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) un atceļ Lēmumu 2000/820/TI (4), un it īpaši tā 16. pantu,
            
         
               —
            
            
               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
            
         
               —
            
            
               ņemot vērā Reglamenta 71. pantu un V pielikumu,
            
         
               —
            
            
               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0160/2009),
            
         
               1.
            
            
               sniedz Eiropas Policijas akadēmijas direktoram apstiprinājumu attiecībā uz akadēmijas 2007. finanšu gada budžeta izpildi;
            
         
               2.
            
            
               izklāsta savus konstatējumus turpmāk tekstā iekļautajā rezolūcijā;
            
         
               3.
            
            
               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Policijas akadēmijas direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).
            
         
      
         
            Priekšsēdētājs
         
         Hans-Gert PÖTTERING
         
      
      
         
            Ģenerālsekretārs
         
         Klaus WELLE
         
      
   
   
      (1)  OV C 278, 31.10.2008., 51. lpp.
   
   
      (2)  OV C 311, 5.12.2008., 136. lpp.
   
   
      (3)  OV L 248, 16.9.2002., 1. lpp.
   
   
      (4)  OV L 256, 1.10.2005., 63. lpp.
   
   
      (5)  OV L 357, 31.12.2002., 72. lpp.
   
   
      
         EIROPAS PARLAMENTA REZOLŪCIJA
      
      (2009. gada 23. aprīlis)
      ar konstatējumiem, kas ir neatņemama daļa no Lēmuma par Eiropas Policijas akadēmijas 2007. finanšu gada budžeta izpildes apstiprināšanu
      EIROPAS PARLAMENTS,
      
                  —
               
               
                  ņemot vērā Eiropas Policijas akadēmijas 2007. finanšu gada galīgos pārskatus (1),
               
            
                  —
               
               
                  ņemot vērā Revīzijas palātas ziņojumu par Eiropas Policijas akadēmijas 2007. finanšu gada galīgajiem pārskatiem, ar akadēmijas atbildēm (2),
               
            
                  —
               
               
                  ņemot vērā Padomes 2009. gada 10. februāra ieteikumu (5588/2009 – C6-0060/2009),
               
            
                  —
               
               
                  ņemot vērā EK līgumu un it īpaši tā 276. pantu,
               
            
                  —
               
               
                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
               
            
                  —
               
               
                  ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) un atceļ Lēmumu 2000/820/TI (4), un it īpaši tā 16. pantu,
               
            
                  —
               
               
                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
               
            
                  —
               
               
                  ņemot vērā Reglamenta 71. pantu un V pielikumu,
               
            
                  —
               
               
                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0160/2009),
               
            
                  A.
               
               
                  tā kā Policijas akadēmiju nodibināja 2001. gadā un 2006. gada 1. janvārī to pārveidoja par Kopienas struktūru vispārējās Finanšu regulas 185. panta nozīmē, un uz to attiecas aģentūru finanšu pamatregula;
               
            
                  B.
               
               
                  tā kā Eiropas Revīzijas palāta (ERP) savā ziņojumā par akadēmijas 2006. finanšu gada pārskatiem iekļāva atzinumu ar piezīmi par pakārtoto darījumu likumību un pareizību, jo iepirkuma sistēma neatbilda Finanšu regulas noteikumiem;
               
            
                  C.
               
               
                  tā kā 2008. gada 22. aprīlī Parlaments sniedza Eiropas Policijas akadēmijas direktoram apstiprinājumu par akadēmijas 2006. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:
                  
                              —
                           
                           
                              pauda nožēlu par Revīzijas palātas konstatēto faktu, ka Eiropas Policijas akadēmija 2006. gadā neieviesa nepieciešamās sistēmas un procedūras, lai varētu sagatavot finanšu pārskatu saskaņā ar aģentūrām piemērojamām pamata finanšu regulas prasībām,
                           
                        
                              —
                           
                           
                              aicināja Eiropas Policijas akadēmiju saskaņā ar tās finanšu regulu pieņemt sīki izstrādātus īstenošanas noteikumus, tostarp noteikumus, kas nodrošinātu iepirkuma procedūru pārredzamību,
                           
                        
                              —
                           
                           
                              aicināja Eiropas Policijas akadēmiju nekavējoties un ne vēlāk kā līdz 2008. gada jūnijam nodrošināt, ka tās finanšu pārvaldībā ir pilnībā ievēroti Finanšu regulas noteikumi,
                           
                        
                              —
                           
                           
                              aicināja Komisiju rūpīgi uzraudzīt Eiropas Policijas akadēmijas budžeta izpildi;
                           
                        
            
                  D.
               
               
                  tā kā ERP savā ziņojumā par akadēmijas 2007. finanšu gada pārskatiem iekļāva ticamības deklarāciju ar piezīmi par pārskatu ticamību un pakārtoto darījumu likumību un pareizību,
               
            
                  1.
               
               
                  konstatē, ka Revīzijas palāta par 2007. finanšu gadu ir sniegusi ticamības deklarāciju ar piezīmi gan attiecībā uz pārskatiem, gan pakārtotajiem darījumiem, bet ticamības deklarācija par 2006. finanšu gadu bija bez piezīmes attiecībā uz pārskatiem un ar piezīmi attiecībā uz pakārtoto darījumu likumību un pareizību;
               
            
                  2.
               
               
                  uzsver, ka akadēmijai ir stingri jāievēro Finanšu regula un EK publiskā iepirkuma tiesību akti un jāuzlabo sava finanšu pārvaldība, jo jau otro gadu pēc kārtas Revīzijas palāta ir izklāstījusi līdzīgus vai identiskus apsvērumus;
               
            
                  3.
               
               
                  prasa Komisijai ļoti rūpīgi uzraudzīt akadēmijas budžeta izpildi;
               
            
                  4.
               
               
                  pauž dziļas bažas par Revīzijas palātas atklātajiem gadījumiem, kad apropriācijas bija izmantotas, lai segtu dažu akadēmijas darbinieku privātos izdevumus; norāda uz Revīzijas palātas vērtējumu, ka šī publisko līdzekļu izmantošana privātiem mērķiem ir būtisks pārkāpums;
               
            
                  5.
               
               
                  uzsver Revīzijas palātas ieteikumu veikt pasākumus, lai nodrošinātu, ka šie līdzekļi tiek pilnība apmaksāti;
               
            
                  6.
               
               
                  pauž bažas par situāciju, ka tā atbildīgā komiteja saņēma nepilnīgu informāciju par publisko līdzekļu izmantošanu privātiem mērķiem, kā to konstatējusi Revīzijas palāta, par to, ka akadēmija neievēroja rezolūcijā par 2006. finanšu gada budžeta izpildes apstiprināšanu noteikto termiņu – līdz 2008. gada jūnijam –, lai saskaņotu savu finanšu pārvaldību ar Finanšu regulu, un par atkārtotiem finanšu pamatnoteikumu pārkāpumiem.
               
            
                  7.
               
               
                  norāda, ka akadēmija ir pārkāpusi budžeta vienotības un precizitātes principu, neiegrāmatojot EUR 1 500 000, kas 2007. gadā tika saņemti no Komisijas, lai pienācīgi īstenotu MEDA;
               
            
                  8.
               
               
                  pauž bažas par ERP konstatētajiem trūkumiem budžeta pārvaldībā; norāda, ka no saistību apropriācijām tika izlietoti tikai EUR 5 600 000, bet EUR 1 700 000 tika pārnesti; norāda, ka tika anulēti 20 % apropriāciju, kuras bija pārnestas no iepriekšējiem gadiem;
               
            
                  9.
               
               
                  norāda, ka līdz 2007. gada novembrim akadēmijai nebija pareizas saistību uzskaites sistēmas, kas radīja nopietnas grūtības budžeta pārvaldībā, piemēram, pilnīgi jaunu budžeta pozīciju izveidē;
               
            
                  10.
               
               
                  norāda, ka 2008. gada 1. janvārī stājās spēkā uz papīra formātu balstīta saistību uzskaites sistēma un 2008. gada jūnijā tika īstenota uzkrājumu grāmatvedības sistēma (ABAC);
               
            
                  11.
               
               
                  norāda, ka Revīzijas palāta nevarēja sniegt detalizētus skaitļus par izdevumu summām un veidiem, kas attiecas uz publisko līdzekļu izmantošanu Policijas akadēmijas personāla privātiem mērķiem; norāda, ka informācija, ko Policijas akadēmija sniedza pēc Parlamenta pieprasījuma, attiecās uz mobilo telefonu lietošanu, dienesta automašīnu izmantošanu, mēbeļu nodrošināšanu personāla izmitināšanai un transporta pakalpojumu nodrošināšana personālam bez maksas, lai nokļūtu uz lidostu un dzelzceļa staciju vai no tām; norāda, ka pēc Policijas akadēmijas sniegtajām ziņām summas un stāvoklis attiecībā uz atmaksāšanu ir šāds:
                  
                              —
                           
                           
                              personāls izmantojis mobilos telefonus – GBP 3 405 laika posmā no 2007. gada aprīļa līdz decembrim, visas izmaksas atgūtas,
                           
                        
                              —
                           
                           
                              personāls izmantojis dienesta automašīnas – GBP 1 157 laika posmā no 2007. gada jūlija līdz decembrim, visas izmaksas atgūtas; šobrīd automašīnas jau ir pārdotas,
                           
                        
                              —
                           
                           
                              mēbeles – GBP 6 625 par mēbelēm, kas iegādātas 2007. gadā; šobrīd mēbeles jau ir pārdotas,
                           
                        
                              —
                           
                           
                              transporta pakalpojumu nodrošināšana personālam bez maksas, lai nokļūtu uz lidostu un dzelzceļa staciju vai no tām – attiecībā uz 2007. gadu konstatētas izmaksas GBP 9 508 apmērā; atmaksāšanas process ir sācies;
                           
                        
            
                  12.
               
               
                  nav gatavs pieņemt, ka Policijas akadēmija sniedz nepilnīgu informāciju, jo īpaši tādēļ, ka tā pat neaptver visu 2007. gadu vai summas, kas saistītas ar dienesta automašīnu un mēbeļu pārdošanu;
               
            
                  13.
               
               
                  uzsver, ka, tāpat kā 2006. gadā, neraugoties uz to, ka Revīzijas palātas gada ziņojumā un rezolūcijā par 2006. finanšu gada budžeta izpildes apstiprināšanu tika pausta kritika par finanšu ziņojumu trūkumu, Policijas akadēmija pretēji tās finanšu regulai atkal nav iesniegusi ziņojumu par budžeta un finanšu pārvaldību 2007. gadā;
               
            
                  14.
               
               
                  pauž bažas par to, ka, lai gan tas jau bija uzsvērts Revīzijas palātas gada ziņojumā un rezolūcijā par 2006. finanšu gada budžeta izpildes apstiprināšanu, Policijas akadēmija pieņēma:
                  
                              —
                           
                           
                              finanšu regulas īstenošanas noteikumus tikai 2008. gada februārī,
                           
                        
                              —
                           
                           
                              iekšējā iepirkuma pamatnostādnes tikai 2008. gada septembrī saskaņā ar tās atbildēm Revīzijas palātai un tikai 2008. gada oktobrī saskaņā ar tās atbildēm referentam,
                           
                        t. i., vairāk nekā divus gadus pēc tam, kad tā bija kļuvusi par aģentūru un uz to attiecās finanšu regula;
               
            
                  15.
               
               
                  pauž bažas par to, ka akadēmija 2008. gadā pārskatīja savus finanšu noteikumus, pieļaujot atkāpes no pamata finanšu regulas, jo īpaši no iepirkuma noteikumiem, bez iepriekšējas Komisijas atļaujas;
               
            
                  16.
               
               
                  konstatē, ka Policijas akadēmija pretēji tās finanšu regulai nav nosūtījusi budžeta izpildes apstiprinātājiestādei ziņojumu par 2007. gadā veiktajām iekšējām revīzijām;
               
            Izmeklēšana, ko pašlaik veic OLAF
      
      
                  17.
               
               
                  norāda, ka OLAF ir uzsācis iekšēju izmeklēšanu attiecībā uz Policijas akadēmiju;
               
            
                  18.
               
               
                  aicina Policijas akadēmiju, un jo īpaši direktoru, pilnībā sadarboties ar OLAF un nodrošināt visu nepieciešamo palīdzību, lai OLAF darbinieki varētu veikt savus pienākumus;
               
            
                  19.
               
               
                  aicina Policijas akadēmiju, OLAF un Komisiju tūlīt pēc OLAF izmeklēšanas rezultātu saņemšanas informēt par tiem budžeta izpildes apstiprinātājiestādi;
               
            
                  20.
               
               
                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2009. gada 23. aprīļa rezolūciju par ES aģentūru finanšu pārvaldību un kontroli (7).
               
            
         (1)  OV C 278, 31.10.2008., 51. lpp.
      
      
         (2)  OV C 311, 5.12.2008., 136. lpp.
      
      
         (3)  OV L 248, 16.9.2002., 1. lpp.
      
      
         (4)  OV L 256, 1.10.2005., 63. lpp.
      
      
         (5)  OV L 357, 31.12.2002., 72. lpp.
      
      
         (6)  OV L 88, 31.3.2009., 243. lpp.
      
      
         (7)  Skatīt šā Oficiālā Vēstneša 206. lpp.